
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 

Potrivit prevederilor art. 15 din Anexa la Hotărârea Guvernului nr. 56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările și completările ulterioare „Autoritatea administraţiei publice locale, prin structura cu atribuţii specifice în domeniu, are următoarele competenţe:	
  a) aprobă ştatele de funcţii ale unităţilor sanitare subordonate, cu încadrarea în normativele de personal şi în bugetul de venituri şi cheltuieli aprobat;
       b) aprobă modificarea ştatelor de funcţii aprobate;
  c) aprobă organigrama şi modificarea acesteia;(…)”. 
     Spitalul Municipal Brad, prin adresa nr. 16137/16.12.2025, înregistrată la Primăria Municipiului Brad sub nr. 53090/17.12.2025, însoțită de Hotărârea Comitetului Director nr. 27 din data de 11.12.2025, a solicitat Consiliului Local al Municipiului Brad aprobarea Organigramei și a Statului de funcții ale Spitalului Municipal Brad și, implicit,  abrogarea Hotărârii Consiliului Local nr. 193/2025, întrucât au intervenit o serie de modificări, astfel:
- transformarea postului vacant de asistent medical debutant, PL, din cadrul Unității de Transfuzie Sanguină, într-un post de asistent medical generalist debutant, S, la poziția 107 a noului stat de funcții. 
- transformarea postului vacant de medic primar, specialitatea obstetrică-ginecologie, din cadrul Compartimentului Obstetrică-Ginecologie, într-un post de medic specialist, specialitatea obstetrică-ginecologie, la poziția 110 a noului stat de funcții. 
- transformarea postului vacant de asistent medical principal, PL, specialitatea pediatrie, din cadrul Compartimentului Obstetrică-Ginecologie, de la poziția 122 a statului de funcții, într-un post de asistent medical generalist, S, la aceeași poziție a statului de funcții.
- transformarea postului vacant de statistician medical, M, din cadrul Compartimentului de Evaluare și Statistică Medicală, într-un post de asistent medical generalist, PL, la poziția 235 a noului stat de funcții.
- desființarea postului vacant de medic specialist, specialitatea dermatovenerologie, normă ½, din cadrul Cabinetului de Dermato-venerologie de la poziția 289 a statului de funcții și înființarea unui post de medic primar, specialitatea diabet zaharat, normă ½, în cadrul Secției Medicină Internă la poziția 9 a noului stat de funcții. 
- desființarea postului vacant de medic primar, normă întreagă, din cadrul Compartimentului Primire Urgențe de la poziția 170, a statului de funcții și înființarea unui post de Medic rezident, anul V, în zona Transferuri – Medici rezidenți, poziția nr.16  a noului Stat de funcții. 
- desființarea postului vacant de medic specialist, specialitatea oftalmologie, din cadrul Cabinetului de oftalmologie de la poziția 285 a statului de funcții și înființarea unui post de medic specialist, specialitatea analize de laborator, în cadrul Laboratorului de Analize Medicale la poziția 212 a noului stat de funcții. 
Propunerile respectă Ordinul nr. 1224 din 16 septembrie 2010 privind aprobarea normativelor de personal pentru asistenţă medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările şi completările ulterioare, Spitalul Municipal Brad asumându-și realitatea și exactitatea datelor potrivit cadrului normativ aplicabil modificărilor solicitate.
    În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca, la data intrării în vigoare a prezentei hotărâri, să se abroge prevederile Hotărârii Consiliului Local nr. 193/2025.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

